**Zmluva o dielo**

podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: číslo zhotoviteľa:

**na uskutočnenie stavebných prác s názvom:**

**„Rekonštrukcia priestorov dielní strediska Brezno“**

uzatvorená medzi týmito zmluvnými stranami:

**Objednávateľ: Banskobystrická regionálna správa ciest, a. s.**

Sídlo: Majerská cesta č. 94, 974 69 Banská Bystrica

Právna forma: akciová spoločnosť, zapísaná v Obchodnom registri Okresného súdu B. Bystrica, Oddiel: Sa, Vložka: 909/S

Štatutárny orgán: Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

Osoba oprávnená jednať

v zmluvných veciach: Mgr. Ján Havran

Osoby oprávnené jednať

v technických veciach: Ing. Pavel Pisár,

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E mail: [sekretariat@bbrsc.sk](mailto:sekretariat@bbrsc.sk), [pavel.pisar@bbrsc.sk](mailto:pavel.pisar@bbrsc.sk)

(ďalej iba „**objednávateľ**“ a v príslušnom gramatickom tvare)

**Zhotoviteľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

IBAN:

Telefón/ fax:

E mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania zákazky z nízkou hodnotou postupom podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky „Rekonštrukcia priestorov dielní strediska Brezno“ (ďalej aj „verejné obstarávanie“).

**I.**

**Úvodné ustanovenia**

1. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v ustanovení § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa ustanovenia § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa ustanovenia § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela.
4. Zhotoviteľ berie na vedomie, že pri realizácii Diela prostredníctvom subdodávateľov zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný ihneď vopred písomne oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil, do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác, služieb potrebných na dokončenie Diela ako celku a nákladov na takéto materiály, práce a služby a tieto zahrnul do ceny Diela.
6. Zhotoviteľ vyhlasuje a podpisom Zmluvy potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie Diela.

**II.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu prác a dodávok materiálov, technologickým postupom a spôsobom špecifikovaným vo Výkaze výmer tvoriacom **Prílohu č. 2** k Zmluve, na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať Dielo vymedzené v článku III. Zmluvy bez vád a nedorobkov, v dohodnutej kvalite, inak v kvalite požadovanej právnymi predpismi a technickými normami.
2. Objednávateľ sa zaväzuje riadne zhotovené a včas odovzdané Dielo prevziať spôsobom dohodnutým v Zmluve a zaplatiť zaň Cenu dohodnutú v článku VII. Zmluvy.

**III.**

**Členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumie uskutočnenie stavebných prác **–** a to **rekonštrukcia vnútorných priestorov dielní na stredisku objednávateľa v Brezne.** Realizácia stavebných prác pozostáva z úpravy podlahy, súčasťou ktorej je vybudovanie montážnej jamy s prístupovými schodmi a kanalizačnej vpuste, z osadenia nových dverí vrátane zárubne a čelných stien, povrchovej úpravy stien a stropov (omietky, maľby), opravy drevených podhľadov so zateplením stropu a vyčistením priestorov pred odovzdaním v rozsahu prác a dodávok materiálov, technologickým postupom a spôsobom špecifikovaným vo výkaze výmer (Príloha č. 2 tejto Zmluvy)
2. Zhotoviteľ sa zaväzuje vykonať Dielo podľa stavebno-technických požiadaviek a technologických postupov predpísaných príslušnými právnymi predpismi (zákonnými i podzákonnými) a technickými normami Slovenskej republiky a Európskej únie vzťahujúcimi sa k Dielu, STN, STN EN, KL a VL MDPT SR, TP a TKP MDVRR SR, technologických predpisov (pokynov výrobcu pre použitie materiálov a výrobkov, ktoré sú súčasťou dodávky) platných v čase vykonávania Diela a za podmienok dohodnutých v tejto Zmluve. Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi a technickými normami. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená objednávateľom. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené príslušnými právnymi a technickými normami.
3. Zhotoviteľ je povinný pri zhotovovaní Diela postupovať s odbornou starostlivosťou a striktne dodržiavať ustanovenia najmä stavebného zákona, zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, Vyhlášky MPSVaR SR č. 147/2013 o podrobnostiach na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákon č. 314/2001 Z. z. o ochrane pred požiarmi v znení neskorších predpisov. Zhotoviteľ zodpovedá objednávateľovi za to, že všetky osoby podieľajúce sa na zhotovovaní Diela preukázateľne disponujú dokladmi preukazujúcimi: a/ absolvovanie predpísaných školení o bezpečnosti a ochrane zdravia pri práci a o požiarnej bezpečnosti, b/ predpismi vyžadovaný zdravotný stav pre vykonávanie činnosti a c/ spôsobilosť na výkon vybraných činností. Zhotoviteľ je ďalej povinný dodržiavať ustanovenia zákona č. 17/1992 Zb. o životnom prostredí v znení neskorších predpisov, zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, pričom Zhotoviteľ je povinný odstraňovať odpady a nečistoty vzniknuté stavebnými prácami na vlastné náklady a spôsob likvidácie odpadu je zhotoviteľ povinný objednávateľovi preukázať príslušnými potvrdeniami.
4. Objednávateľ je oprávnený na náklady zhotoviteľa, na Stavenisku, počas zhotovovania Diela, odobrať alebo vyžiadať vzorky materiálov a akékoľvek iné podklady súvisiace s predmetom zmluvy za účelom kontroly a overenia plnenia povinnosti zhotoviteľa zhotovovať Dielo riadne. Objednávateľ je oprávnený kontrolovať kvalitu a včasnosť vykonávania diela. Ak pri kontrole zistí, že zhotoviteľ porušuje svoje povinnosti, má právo žiadať, aby Zhotoviteľ ihneď odstránil vady vzniknuté vadným zhotovovaním Diela na vlastné náklady a ďalej ho zhotovoval riadne. V prípade, že zhotoviteľ v primeranej lehote nevyhovie týmto požiadavkám objednávateľa, ide o podstatné porušenie Zmluvy a objednávateľ má právo odstúpiť od Zmluvy, ak zmluvné strany nedohodnú písomne iný postup.
5. Objednávateľ poskytne zhotoviteľovi nevyhnutné spolupôsobenie na písomnú odôvodnenú žiadosť zhotoviteľa, v lehote písomne dohodnutej zmluvnými stranami.

**IV.**

**Stavenisko a podmienky prevzatia staveniska**

1. Staveniskom je priestor tvoriaci predmet Zmluvy, ktorý je počas realizácie Diela určený na vykonávanie stavebných prác.
2. Zhotoviteľ je povinný prevziať Stavenisko na vyzvanie Objednávateľa. O odovzdaní a prevzatí staveniska vyhotoví zhotoviteľ Záznam/zápisnicu o odovzdaní a prevzatí Staveniska podpísanú splnomocnenými zástupcami oboch zmluvných strán. Za objednávateľa je poverený konať podľa tohto ods. 2 článku IV Zmluvy prevádzkový riaditeľ, Ing. Pavel Pisár.
3. Odo dňa odovzdania Staveniska zodpovedá za Stavenisko zhotoviteľ.
4. Zhotoviteľ je povinný začať s realizáciou Diela bez zbytočného odkladu po prevzatí Staveniska.
5. Zhotoviteľ je povinný viesť stavebný denník od prevzatia Staveniska až do protokolárneho odovzdania Diela spolu s priebežnou fotodokumentáciou stavby.
6. Zhotoviteľ je povinný Stavenisko na vlastné náklady označiť spôsobom zodpovedajúcim všeobecne záväzným právnym predpisom SR.
7. Zhotoviteľ v plnej miere zodpovedá za bezpečnosť a ochranu zdravia osôb na Stavenisku a je povinný zabezpečiť na vlastné náklady ich vybavenie ochrannými pomôckami.

**V.**

**Spolupôsobenie objednávateľa a zhotoviteľa**

1. Zhotoviteľ poveruje funkciou stavbyvedúceho:

Meno a Priezvisko:

mobil:

mail:

Tento je oprávnený zastupovať zhotoviteľa pri prevzatí Staveniska, pravidelnom zisťovaní vykonaných prác, odovzdaní Diela, a iných úkonoch, na ktoré ho zhotoviteľ musí písomne poveriť.

1. Objednávateľ poveruje osobu oprávnenú konať za objednávateľa v technických veciach:

Meno a Priezvisko: Ing. Pavel Pisár, prevádzkový riaditeľ

Mobil: +421918543228

Mail: [pavel.pisar@bbrsc.sk](mailto:pavel.pisar@bbrsc.sk)

## VI.

## Termíny realizácie Diela

1. Objednávateľ a Zhotoviteľ sa dohodli, že termín ukončenia Diela ako celku a odovzdania riadne vykonaného Diela ako celku v rozsahu podľa Prílohy č. 2 k Zmluve Objednávateľovi je najneskôr **do 30 kalendárnych dní dod dňa odovzdania a prevzatia staveniska.**
2. O odovzdaní a prevzatí jednotlivých častí Diela zmluvné strany vyhotovia písomný Protokol v súlade s článkom IX. tejto Zmluvy.

**VII.**

**Cena Diela a platobné podmienky**

1. Cena za vykonanie a odovzdanie Diela je dohodnutá a stanovená na základe cenovej ponuky zhotoviteľa ako uchádzača vo verejnom obstarávaní, v Prílohe č. 1 k Zmluve (ďalej iba „cena Diela“ ). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela vyvolané nekvalitnou, neúplnou alebo chybnou činnosťou zhotoviteľa.

Cena Diela predstavuje celkom sumu:

Cena bez DPH ................ Eur

DPH 20 % ................ Eur

**Cena s DPH ............... Eur**

**(slovom: ............................................ Eur, ...../100) s DPH.**

1. Preddavky objednávateľ neposkytuje vôbec.
2. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú zhotoviteľom zahrnuté všetky náklady zhotoviteľa vynaložené pri vykonávaní Diela odo dňa prevzatia Staveniska až do doby odovzdania Diela ako celku objednávateľovi.
3. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
4. Podkladom pre úhradu ceny Diela bude jedna faktúravystavená zhotoviteľom až po riadnom prevzatí vykonaného Diela objednávateľom. Na účely fakturácie sa za deň prevzatia Diela považuje deň podpísania Protokolu o odovzdaní a prevzatí Diela oprávnenou osobou objednávateľa.
5. Splatnosť faktúry je 30 dní odo dňa doporučeného doručenia faktúry do podateľne objednávateľa. Zmluvné strany vzájomne dohodli nasledovné podmienky fakturácie:

* zhotoviteľ je oprávnený fakturovať iba skutočne vykonané práce podľa Prílohy č. 2 k Zmluve, pričom skutočne vykonané práce musia byť odsúhlasené objednávateľom na Súpise prác a dodávky materiálov (ďalej iba „súpis“) minimálne v rozsahu „súhlasím, pečiatka objednávateľa a podpis oprávnenej osoby objednávateľa“ Ivana Pašiaka
* faktúra musí byť dokladovaná súpisom členeným podľa položiek, množstva a zoznamu prác, s uvedením jednotkovej ceny naceneného Výkazu výmer podľa Prílohy č. 2 k Zmluve,
* faktúra musí spĺňať všetky náležitosti daňového dokladu a musí byť vystavená na základe jednotkovej ceny naceneného Výkazu výmer tak, aby bolo možné spoľahlivo vykonať jej vecnú a finančnú kontrolu.
* Zhotoviteľ je povinný svoje skutočné práce a použité materiály vyúčtovať overiteľným spôsobom.

1. Ak faktúra bude vystavená bez predloženia súpisu alebo bez odsúhlasenia súpisu objednávateľom alebo v sume nad rámec skutočného rozsahu vykonaných prác alebo v rozdielnej výške súm jednotkových položiek prác a dodávok ako uvedených v nacenenom Výkaze výmer (Príloha č. 2 k Zmluve), a to čo i len z nedbanlivosti alebo omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 30 dní odo dňa jej doručenia. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť je zhotoviteľ povinný aj preukázať, inak je objednávateľ oprávnený pozastaviť úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom zmluvy sa nepovažuje za porušenie Zmluvy a objednávateľ sa nedostáva do omeškania.
3. Faktúra sa považuje za zaplatenú dňom pripísania úhrady na účet zhotoviteľa.
4. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v ustanovení § 369 ods. 2 Obchodného zákonníka.
5. Zmluvné strany sa dohodli, že v prípade porušenia povinnosti zhotoviteľa odovzdať riadne zhotovené Dielo včas (v lehote podľa ods. 1 článku VI Zmluvy), má objednávateľ právo na zmluvnú pokutu dohodnutú vo výške **5% z ceny Diela bez DPH uvedenej v ods. 1 článku VII. Zmluvy** za každý aj začatý deň omeškania, splatnú v lehote do 7 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
6. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa, vyhlásenú mimoriadnu situáciu a cenu Diela.
7. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo.
8. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
9. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VIII.**

**Využitie subdodávateľov**

1. Zhotoviteľ predkladá v Prílohe č. 3 k tejto Zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkopv vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr jeden deň pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa článku VIII Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má Objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody.

**IX.**

**Odovzdanie a prevzatie Diela:**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa článku III. ods. 1 Zmluvy odovzdá objednávateľovi najneskôr v lehote podľa článku VI ods. 1 Zmluvy v mieste zhotovovania Diela.
2. Objednávateľ prevezme Dielo za splnenia podmienky ustanovenia § 555 ods. 2 Obch. zák. ak Dielo zodpovedá vlastnostiam vymieneným objednávateľom v Zmluve, kvantitatívnym a kvalitatívnym požiadavkam kladeným na Dielo v Zmluve, súťažných podkladoch. Dokumentáciou množstva a kvality - kvality materiálov a stavebných prác, pričom ide najmä o nasledovnú dokumentáciu:

* certifikáty, vyhlásenia o zhode vlastností a atesty zabudovaných materiálov, (originál, resp. úradne osvedčená kópia),

1. Dokumentácia podľa čl. IX ods. 2 Zmluvy spolu so stavebným denníkom musí tvoriť neoddeliteľnú súčasť Protokolu o odovzdaní a prevzatí Diela. Absencia niektorého z dokladov podľa ods. 2 tohto článku je dôvodom pre nezačatie preberacieho konania.
2. O odovzdaní Diela sa spíše Protokol o odovzdaní a prevzatí Diela (verejnej práce), ktorú podpíšu osoby oprávnené konať vo veciach technických za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej za objednávateľa rokovať vo veciach technických a to Elvíry Krajecovej (stavebný dozor objednávateľa).
3. Povinnými obsahovými náležitosťami Protokolu sú:

* údaje o zhotoviteľovi a objednávateľovi,
* názov zákazky, číslo Zmluvy,
* označenie Diela, ktoré sa odovzdáva a preberá,
* dátum začatia stavebných prác podľa Zmluvy, skutočný dátum začatia stavebných prác,
* dátum ukončenia stavebných prác podľa Zmluvy, skutočný dátum ukončenia stavebných prác,
* skutočný rozsah vykonaných stavebných prác, odsúhlasený objednávateľom,
* prehlásenie objednávateľa, či príslušnú časť Diela preberá alebo nepreberá,
* prípadne zoznam chýb a nedorobkov a lehoty ich odstránenia, ak Dielo vykazuje drobné chyby alebo nedorobky, ktoré nebránia jeho riadnemu užívaniu a objednávateľ Dielo prevezme.

1. Ak objednávateľ odmieta Dielo prevziať, je povinný uviesť dôvody.
2. Riadnym odovzdaním Diela tzn. okamihom podpisu oprávnenej osoby konajúcej za objednávateľa na Protokole prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na Stavenisku.
3. Vlastníkom zhotovovaného Diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**X.**

**Zmena záväzkov zmluvných strán**

1. Zmluvné strany sú oprávnené pristúpiť na zmenu záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie zmluvy, alebo vzniknú nové požiadavky objednávateľa alebo zhotoviteľa (najmä „Naviac práce“) alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k zmluve a iba pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že Naviac práce sú výlučne práce neobsiahnuté v nacenenom Výkaze výmer.
3. Vykonané naviac práce pôvodne nezahrnuté v nacenenom Výkaze výmer musia byť fakturované osobitne po ich predchádzajúcom vecnom, cenovom a termínovom odsúhlasení zmluvnými stranami (štatutárnym orgánom) písomnou formou. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť, alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene. Zhotoviteľ je povinný pri oceňovaní Objednávateľom uznaných/nariadených naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a Výkazu výmer v Prílohe č. 2 tejto Zmluvy.
4. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, e-mailom s potvrdením prijatia e-mailu alebo faxom na adresy zmluvných strán uvedené v Zmluve.
5. Odosielateľ akejkoľvek písomnej správy môže požadovať písomné potvrdenie príjemcu.

**XI.**

**Prerušenie prác**

1. Zhotoviteľ je povinný upozorniť objednávateľa na skutočnosti, ktoré môžu mať za následok prerušenie prác.
2. Zhotoviteľ je povinný prerušiť práce vždy, ak pokračovanie v prácach by spôsobilo v ďalšom období škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem (najmä nepriaznivé poveternostné podmienky pre pokračovanie v stavebných prácach).
3. Zhotoviteľ je povinný bez zbytočného odkladu písomne Objednávateľa upozorniť na všetky nedostatky, nesprávnosti alebo chyby najmä dokumentácie predloženej mu objednávateľom, ktoré počas vykonávania Diela výjdu najavo.
4. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie Zhotoviteľa s plnením termínu v  článku VI ods. 1 Zmluvy.

**XII.**

**Zodpovednosť zhotoviteľa, Zmluvné pokuty, Záruka a záručná doba**

1. Zmluvné strany sa dohodli, že v prípade porušenia povinnosti zhotoviteľa odstrániť riadne a včas vady a/alebo nedorobky, ktoré sú uvedené v odovzdávajúcom Protokole alebo v prípade porušenia povinnosti zhotoviteľa riadne a včas odstrániť vady a oznámené objednávateľom v záručnej dobe, je zhotoviteľ povinný zaplatiť objednávateľovi zmluvnú pokutu vo výške 250 € za každý začatý deň omeškania za každú takto reklamovanú vadu Diela zvlášť. Uplatnením alebo zaplatením zmluvnej pokuty nie je dotknuté právo objednávateľa na náhradu škody. Zaplatenie zmluvnej pokuty zhotoviteľom nezbavuje zhotoviteľa povinnosti odstrániť vady Diela ak v tejto Zmluve nie je dohodnuté inak.
2. Záručná doba je **24 kalendárnych mesiacov na zabudovaný materiál a 12 mesiacov na vykonané stavebné práce** a začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na Protokole o odovzdaní a prevzatí Diela).
3. Zhotoviteľ je povinný počas plynutia Záručnej doby na svoje náklady, riziko a zodpovednosť v primeranej lehote určenej objednávateľom odstrániť zistené vady, za ktoré nesie zodpovednosť v súlade s ustanoveniami Zmluvy a relevantnými ustanoveniami Obchodného zákonníka v platnom znení.
4. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
5. Objednávateľ je oprávnený neprevziať Dielo alebo jeho časť, ktoré nie je vykonané riadne a odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
6. Zhotovitel’ nezodpovedá za vady, ktoré boli spôsobené použitím podkladov prevzatých alebo pokynov od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.

1. Uplatnením nárokov z vád Diela nie sú dotknuté nároky objednávateľa na zmluvnú pokutu, náhradu škody alebo na odstúpenie od Zmluvy.

**XIII.**

**Zánik zmluvy**

1. Objednávateľ je oprávnený odstúpiť od zmluvy z dôvodov podľa ustanovenia § 344 a nasl. Obchodného zákonníka, z dôvodov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (§ 19) alebo z dôvodov ustanovených v tejto Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
5. odstúpením od zmluvy,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
3. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
   1. zhotoviteľ bez riadneho dôvodu odmietne prevziať stavenisko,
   2. zhotoviteľ nezačne stavebné práce po prevzatí staveniska
   3. zhotoviteľ je v omeškaní s riadnym vykonaním Diela o viac ako 5 kalendárnych dní,
   4. zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
   5. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o skutočnostiach podľa písm. e/ ods. 7 tohto článku, inak má zhotoviteľ právo na zmluvnú pokutu vo výške podľa článku XII ods. 1 Zmluvy alebo
   6. ak ktorékoľvek vyhlásenie/prehlásenie zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela, alebo ak zhotoviteľ nepredloží objednávateľovi požadované dokumenty v zmysle Zmluvy a/alebo zmarí začatie preberacieho konania, pričom zhotoviteľ má právo v prípade preukázania skutočností podľa tohto písm. f/ článku XIII Zmluvy na zmluvnú pokutu vo výške 2 500 €.
   7. objednávateľom oznámená vada je neodstrániteľná.
5. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením tejto Zmluvy zo strany objednávateľa je omeškanie objednávateľa so zaplatením ceny Diela o viac ako 5 dní, pričom Dielo objednávateľ prevzal podľa podmienok v tejto Zmluve.
6. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**XIV.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
3. Táto zmluva je vyhotovená v dvoch rovnopisoch.
4. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
5. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
6. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. **Neoddeliteľnou súčasťou tejto Zmluvy sú:**

* Príloha č. 1: Návrh na plnenie kritéria
* Príloha č. 2: Ocenený Výkaz výmer zhotoviteľa ako uchádzača vo verejnom obstarávaní
* Príloha č. 3: Zoznam subdodávateľov

V Banskej Bystrici dňa: V  dňa:

**Za objednávateľa: Za zhotoviteľa:**

............................................................. .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

.............................................................

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.